Fernando Marçal

Fernando Marçal de Oliveira (sündinud 19. veebruaril 1989 São Paulos) on Brasiilia jalgpallur, kes mängib vasakkaitsjana Brasiilia kõrgliigaklubis Botafogo.

Aastatel 2005–2008 kuulus ta Grêmio noorteakadeemiasse. 2010. aastal mängis ta São Paulo osariigi meistrivõistluste teise tasandi klubis Guaratinguetá.

2010. aastal liitus Marçal Portugali tugevuselt kolmanda liiga klubiga Torreense. Hooaja 2011–12 keskel liitus ta Portugali kõrgliiga klubiga Nacional.

2015. aastal sõlmis ta viieaastase lepingu Portugali kõrgliiga klubiga Lissaboni Benfica. Klubi põhimeeskonda ei jõudnud ta kordagi, mängides hooajal 2015–2016 laenul Türgi kõrgliiga klubis Gaziantepspor ja hooajal 2016–2017 Prantsusmaa kõrgliiga klubis Guingamp.

2017. aasta juunis sõlmis ta lepingu Prantsusmaa kõrgliiga klubiga Lyoni Olympique. 2020. aasta septembris siirdus ta 2 miljoni euro eest Inglismaa Premier League'i klubisse Wolverhampton Wanderers, kellega sõlmis kaheaastase lepingu."Champions League semi-finalist Marçal joins Wolves". Wolverhampton Wanderers F.C. 6.9.2020. Vaadatud 21.12.2020

2022. aasta juunis sõlmis ta lepingu Botafogoga.

 Viited 

 Välislingid 

Kategooria:Brasiilia jalgpallurid
Kategooria:En Avant de Guingampi mängijad
Kategooria:Lyoni Olympique'i mängijad
Kategooria:Wolverhampton Wanderers FC mängijad
Kategooria:Botafogo de Futebol e Regatase mängijad
Kategooria:Primeira Liga mängijad
Kategooria:Ligue 1 mängijad
Kategooria:Premier League'i mängijad
Kategooria:Campeonato Brasileiro Série A mängijad
Kategooria:Sündinud 1989